Կրոսման այս աշխատանքի համար կու գայ Հայաստան, բայց չի բաւարարուիր այդքանով։ Նոյնիսկ գիրքէն մեկնելով կարելի է ըսել, թէ շատ ալ չզբաղիր այդ գործով։ Երկու ամիս կը շրջի Հայաստանի լեռները ու ձորերը ու ապա իր հզօր գրիչով կը բնութագրէ տուեալ տարիներու Հայաստանի համայնապատկերը։ Սակայն այս գրառումներու հրատարակութիւնն ալ բարդութիւններ կ՚ապրի։ Հեղինակի կենդանութեան գրաքննութիւնը կ՚արգիլէ գիրքին տպագրութիւնը։ Իսկ յետ մահու, 1965-ին կը տպուի որոշ հատուածները զանց առնելով։ Գիրքի լիակատար տպագրութիւնը կ՚իրականանայ 1988 թուին, «Զնամյա» պարբերականի էջերուն վրայ։ «Արաս» հրատարակութիւնը Եուլվա Մուհուրճիշիի թարգմանութեամբ այս լիակատար տարբերակն է որ կը մատուցէ իր ընթերցողներուն։